PREDBEŽNÁ INFORMÁCIA
(podľa § 9 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov)

1. Pripravovaný právny predpis:
Návrh vyhlášky Ministerstva hospodárstva Slovenskej republiky o odbornej spôsobilosti v energetickej efektívnosti.
1. Základné ciele právnej úpravy:
Návrhom vyhlášky Ministerstva hospodárstva Slovenskej republiky o odbornej spôsobilosti v energetickej efektívnosti (ďalej len „návrh vyhlášky“) sa nahradí súčasne platná vyhláška Ministerstva hospodárstva Slovenskej republiky č. 319/2015 Z. z. o skúške odbornej spôsobilosti na výkon činnosti energetického audítora (ďalej len „vyhláška č. 319/2015 Z. z.).
Návrh vyhlášky bude vypracovaný v súlade s § 45 ods. 1 písm. m) vládneho návrhu zákona o energetickej efektívnosti a o zmene a doplnení niektorých zákonov (parlamentná tlač 1475), ktorého účelom je najmä transpozícia smernice EP a Rady (EÚ) 2023/1791 z 13. septembra 2023 o energetickej efektívnosti a o zmene nariadenia (EÚ) 2023/955 (prepracované znenie) do právneho poriadku Slovenskej republiky. Vládny návrh zákona je v súčasnosti predmetom rokovania v Národnej rade Slovenskej republiky.
Návrh vyhlášky bude reflektovať na aktuálne potreby a vytvárať podmienky na zabezpečenie odbornej spôsobilosti osôb vykonávajúcich činnosti v oblasti energetickej efektívnosti a ustanovuje podrobnosti systému získavania, overovania a priebežného udržiavania ich odbornej spôsobilosti. Pripravovaná právna úprava zohľadní rozdielny charakter jednotlivých odborných činností v oblasti energetickej efektívností a  nastaví požiadavky na odbornú spôsobilosť primerane charakteru a rozsahu vykonávanej činnosti.
1. Zhodnotenie súčasného stavu:
Vzhľadom na zavedenie diferencovaného systému odbornej spôsobilosti v energetickej efektívnosti sa Ministerstvo hospodárstva Slovenskej republiky spracuje novú vyhlášku, ktorá nahradí vyhlášku č. 319/2015 Z. z., keďže potrebné úpravy sú v značnom rozsahu a novelizácia platnej vyhlášky by nebola dostatočná.
Súčasné znenie vyhlášky 319/2015 Z. z. upravuje podrobnosti o skúške odbornej spôsobilosti na výkon činnosti energetického audítora. V praxi sa však na zabezpečovaní opatrení energetickej efektívnosti podieľajú aj ďalšie osoby vykonávajúce odborné činnosti, najmä energetickí manažéri a poskytovatelia garantovanej energetickej služby. Z uvedeného dôvodu je potrebné vytvoriť podmienky na rozšírenie systému odbornej spôsobilosti nad rámec energetického audítora a stanoviť požiadavky na získanie, preukazovanie a udržiavanie odbornej spôsobilosti primerane charakteru a odbornej náročnosti jednotlivých činností.
1. Spôsob zapojenia verejnosti do prípravy právneho predpisu:
Verejnosť sa môže zapojiť do prípravy právneho predpisu formou zasielania konkrétnych a konštruktívnych podnetov alebo návrhov v intenciách vecného zamerania podľa bodu 2. Lehota na zasielanie podnetov a návrhov je 5 pracovných dní.
Kontaktné údaje:
Ministerstvo hospodárstva Slovenskej republiky
Mlynské nivy 44/a
827 15  Bratislava

email:	peter.barborik@mhsr.sk

1. Predpokladaný termín začatia pripomienkového konania:
Október-november 2026

